hotchpotch/miracl-hf-unified huggingface dataset:
ঢেমুশিয়া ইউনিয়ন
ঢেমুশিয়া বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
ঢেমুশিয়া ইউনিয়নের আয়তন ১৯৯৩ একর (৮.০৭ বর্গ কিলোমিটার)।
২০১১ সালের পরিসংখ্যান অনুযায়ী ঢেমুশিয়া ইউনিয়নের লোকসংখ্যা প্রায় ১৪ হাজার। এর মধ্যে পুরুষ প্রায় ৮ হাজার এবং মহিলা প্রায় ৬ হাজার।
চকরিয়া উপজেলার পশ্চিমাংশে ঢেমুশিয়া ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের উত্তরে কোনাখালী ইউনিয়ন; পূর্বে পশ্চিম বড় ভেওলা ইউনিয়ন; দক্ষিণে বদরখালী ইউনিয়ন এবং পশ্চিমে বদরখালী ইউনিয়ন, মাতামুহুরী নদী ও পেকুয়া উপজেলার উজানটিয়া ইউনিয়ন অবস্থিত।
ঢেমুশিয়া এলাকার পাশাপাশি সমস্ত এলাকা এক সময় বঙ্গপোসাগর ছিল। পরবর্তীতে ঢেমুশিয়া এলাকা সহ পাশাপাশি উপকূলীয় এলাকা পলি ভরাটে চর সৃষ্টি হয়ে উপকূলীয় জঙ্গলে পরিণত হয়। ঢেমুশিয়া গ্রামের আদি আবাদী ভূমি হচ্ছে ঢেমুশিয়া মগঘোনা এলাকা। এ এলাকায় রামুর কিছু বৌদ্দ ধর্মাবলম্বী (মগ) মগঘোনা এলাকায় আবাদ করে বেড়িবাঁধ দিয়ে ধান চাষ করতে থাকে।
ঢেমুশিয়া ইউনিয়ন চকরিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি "ঢেমুশিয়া" মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
ঢেমুশিয়া ইউনিয়নের স্বাক্ষরতার হার ২২.২০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।
ঢেমুশিয়া ইউনিয়নে যোগাযোগের প্রধান সড়ক হল চিরিঙ্গা-ঢেমুশিয়া সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
ঢেমুশিয়া ইউনিয়নে ৩৫টি মসজিদ ও ১টি মন্দির রয়েছে।
ঢেমুশিয়া ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী। এছাড়া রয়েছে ভাগুজারা খাল ও বদরখালী খাল।
ঢেমুশিয়া ইউনিয়নের প্রধান হাট/বাজার হল ঢেমুশিয়া নতুন বাজার।
পেকুয়া উপজেলা
পেকুয়া বাংলাদেশের কক্সবাজার জেলার অন্তর্গত একটি উপজেলা।
পেকুয়া উপজেলার আয়তন ১৩৯.৬৮ বর্গ কিলোমিটার।
কক্সবাজার জেলার উত্তরাংশে ২১°৪৩´ থেকে ২১°৫৪´ উত্তর অক্ষাংশ এবং ৯১°৫৩´ থেকে ৯২°০২´ পূর্ব দ্রাঘিমাংশ জুড়ে এ উপজেলার অবস্থান। কক্সবাজার জেলা সদর থেকে এ উপজেলার দূরত্ব ৪৭ কিলোমিটার। এ উপজেলার পূর্বে মাতামুহুরী নদী ও চকরিয়া উপজেলা; দক্ষিণে মাতামুহুরী নদী, চকরিয়া উপজেলা ও মহেশখালী উপজেলা; পশ্চিমে কোহেলিয়া নদী, মহেশখালী উপজেলা, কুতুবদিয়া চ্যানেল ও কুতুবদিয়া উপজেলা এবং উত্তরে চট্টগ্রাম জেলার বাঁশখালী উপজেলা অবস্থিত।
২০০২ সালের ২৩ এপ্রিল চকরিয়া উপজেলার ৭টি ইউনিয়ন নিয়ে পেকুয়া উপজেলা গঠিত হয়। এ উপজেলার প্রশাসনিক কার্যক্রম পেকুয়া থানার আওতাধীন।
২০১১ সালের পরিসংখ্যান অনুযায়ী পেকুয়া উপজেলার লোকসংখ্যা ১,৭১,৫৩৮ জন। এর মধ্যে পুরুষ ৮৬,৩১০ জন এবং মহিলা ৮৫,২২৮ জন। এ উপজেলার মোট জনসংখ্যার ৯৮.৯৫% মুসলিম, ০.৯৬% হিন্দু এবং ০.০৯% বৌদ্ধ ও অন্যান্য ধর্মাবলম্বী রয়েছে। এ উপজেলায় মগ, রোয়াই প্রভৃতি আদিবাসী জনগোষ্ঠীর বসবাস রয়েছে।
পেকুয়া উপজেলার স্বাক্ষরতার হার ৫০%। এ উপজেলায় ২টি কলেজ, ২টি ফাজিল মাদ্রাসা, ৪টি আলিম মাদ্রাসা, ১০টি মাধ্যমিক বিদ্যালয়, ৪টি দাখিল মাদ্রাসা, ২টি নিম্ন মাধ্যমিক বিদ্যালয়, ৪৮টি প্রাথমিক বিদ্যালয়, ২০টি এবতেদায়ী মাদ্রাসা ও ২০টি কিন্ডারগার্টেন রয়েছে।
পেকুয়া উপজেলায় যোগাযোগের প্রধান দুইটি সড়ক হল চকরিয়া-পেকুয়া সড়ক এবং বাঁশখালী-পেকুয়া সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
পেকুয়া উপজেলায় ২০৫টি মসজিদ, ১টি ঈদগাহ, ৯টি মন্দির ও ২টি বিহার রয়েছে।
পেকুয়া উপজেলার দক্ষিণ ও পূর্ব সীমান্ত দিয়ে বয়ে চলেছে মাতামুহুরী নদী, পশ্চিমে রয়েছে কুতুবদিয়া চ্যানেল এবং দক্ষিণে মহেশখালী উপজেলার সীমান্তবর্তী অঞ্চল দিয়ে বয়ে চলেছে কোহেলিয়া নদী। এছাড়া ভোলাখাল নদী এ উপজেলাকে দ্বিখণ্ডিত করেছে এবং দক্ষিণ প্রান্তে প্রবাহিত হচ্ছে করিয়া খাল।
পেকুয়া উপজেলায় মোট হাট-বাজার ১৫টি। এর মধ্যে রাজাখালী আলেক শাহ বাজার, বারবাকিয়া বাজার, আলহাজ্ব কবির আহমদ চৌধুরী বাজার, আরব শাহ বাজার ও পেকুয়া হাট উল্লেখযোগ্য।
শীলখালী ইউনিয়ন
শীলখালী বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
শীলখালী ইউনিয়নের আয়তন ১৯৪৫ একর (৭.৮৭ বর্গ কিলোমিটার)। এটি পেকুয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী শীলখালী ইউনিয়নের লোকসংখ্যা ৭,৫৯৫ জন। এর মধ্যে পুরুষ ৩,৮৩৭ জন এবং মহিলা ৩,৭৫৮ জন।
পেকুয়া উপজেলার সর্ব-পূর্বে শীলখালী ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে বারবাকিয়া ইউনিয়ন, দক্ষিণে পেকুয়া ইউনিয়ন, পূর্বে চকরিয়া উপজেলার বড়ইতলী ইউনিয়ন ও হারবাং ইউনিয়ন এবং উত্তরে চকরিয়া উপজেলার হারবাং ইউনিয়ন অবস্থিত।
শীলখালী ইউনিয়ন পেকুয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
শীলখালী ইউনিয়নের স্বাক্ষরতার হার ৩৩.৫২%। এ ইউনিয়নে ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
শীলখালী ইউনিয়নে যোগাযোগের প্রধান সড়ক হল পেকুয়া-বড়ইতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
শীলখালী ইউনিয়নের দক্ষিণ সীমান্ত দিয়ে প্রবাহিত হচ্ছে ভোলাখাল নদী।
মগনামা ইউনিয়ন
মগনামা বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
মগনামা ইউনিয়নের আয়তন ৮৮৭২ একর (৩৫.৯০ বর্গ কিলোমিটার)। এটি পেকুয়া উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী মগনামা ইউনিয়নের লোকসংখ্যা ৩০,২৮৮ জন। এর মধ্যে পুরুষ ১৫,৭১৮ জন এবং মহিলা ১৪,৫৭০ জন।
পেকুয়া উপজেলার সর্ব-পশ্চিমে মগনামা ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে রাজাখালী ইউনিয়ন; পূর্বে বারবাকিয়া ইউনিয়ন ও পেকুয়া ইউনিয়ন; দক্ষিণে উজানটিয়া ইউনিয়ন এবং পশ্চিমে কুতুবদিয়া চ্যানেল ও কুতুবদিয়া উপজেলার বড়ঘোপ ইউনিয়ন ও লেমশীখালী ইউনিয়ন অবস্থিত।
মগনামা ইউনিয়ন পেকুয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
মগনামা ইউনিয়নের স্বাক্ষরতার হার ২৬.৫০%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
মগনামা ইউনিয়নে যোগাযোগের প্রধান সড়ক হল পেকুয়া-মগনামা সড়ক। প্রধান যোগাযোগ মাধ্যম সিএনজি চালিত অটোরিক্সা।
মগনামা ইউনিয়নের পশ্চিম দিকে রয়েছে কুতুবদিয়া চ্যানেল। এছাড়া এ ইউনিয়নের উত্তর দিকে প্রবাহিত হচ্ছে ভোলাখাল নদী।
মগনামা ইউনিয়নের প্রধান প্রধান হাট/বাজারগুলো হল সোনালী বাজার, মহুরীপাড়া বাজার এবং ফুলতলা বাজার।
পেকুয়া ইউনিয়ন
পেকুয়া বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
পেকুয়া ইউনিয়নের আয়তন ৭২৬৬ একর (২৯.৪০ বর্গ কিলোমিটার)।
২০১১ সালের পরিসংখ্যান অনুযায়ী পেকুয়া ইউনিয়নের লোকসংখ্যা ৫৪,০০০ জন। এর মধ্যে পুরুষ ৩৯,৫৬৪ জন এবং মহিলা ২৭,৪৩৬ জন।
পেকুয়া উপজেলার মধ্য-পূর্বাংশে পেকুয়া ইউনিয়নের অবস্থান। পেকুয়া উপজেলা সদর এ ইউনিয়নে অবস্থিত। এ ইউনিয়নের উত্তরে শীলখালী ইউনিয়ন ও বারবাকিয়া ইউনিয়ন; পশ্চিমে মগনামা ইউনিয়ন; দক্ষিণে উজানটিয়া ইউনিয়ন, মাতামুহুরী নদী ও চকরিয়া উপজেলার কোনাখালী ইউনিয়ন ও ভেওলা মানিকচর ইউনিয়ন এবং পূর্বে চকরিয়া উপজেলার বড়ইতলী ইউনিয়ন অবস্থিত।
পেকুয়া ইউনিয়ন পেকুয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
পেকুয়া ইউনিয়নের স্বাক্ষরতার হার ২৮.৬৪%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা ও ৯টি প্রাথমিক বিদ্যালয় রয়েছে।
পেকুয়া ইউনিয়নে যোগাযোগের প্রধান সড়ক হল চট্টগ্রাম-কক্সবাজার আঞ্চলিক সড়ক এবং চকরিয়া-পেকুয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
পেকুয়া ইউনিয়নে ৪৬টি মসজিদ ও ২৪টি মন্দির রয়েছে।
পেকুয়া ইউনিয়নের দক্ষিণ ও পূর্ব সীমান্ত দিয়ে বয়ে চলেছে মাতামুহুরী নদী। এছাড়া এ ইউনিয়নের উত্তর ও পশ্চিম সীমান্ত দিয়ে প্রবাহিত হচ্ছে ভোলাখাল নদী।
পেকুয়া ইউনিয়নের প্রধান প্রধান হাট/বাজারগুলো হল পেকুয়া হাট এবং আলহাজ্ব কবির আহমদ চৌধুরী বাজার।
বারবাকিয়া ইউনিয়ন
বারবাকিয়া বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
বারবাকিয়া ইউনিয়নের আয়তন ৩৪৪১ একর (১৩.৯৩ বর্গ কিলোমিটার)।
২০১১ সালের পরিসংখ্যান অনুযায়ী বারবাকিয়া ইউনিয়নের লোকসংখ্যা ২৬,৯০১ জন। এর মধ্যে পুরুষ ১৩,৬৩২ জন এবং মহিলা ১৩,২৬৯ জন।
পেকুয়া উপজেলার মধ্যাংশে বারবাকিয়া ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পূর্বে শীলখালী ইউনিয়ন, উত্তরে টৈটং ইউনিয়ন, পশ্চিমে রাজাখালী ইউনিয়ন ও মগনামা ইউনিয়ন এবং দক্ষিণে পেকুয়া ইউনিয়ন অবস্থিত।
বারবাকিয়া ইউনিয়ন পেকুয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
বারবাকিয়া ইউনিয়নের স্বাক্ষরতার হার ২৬.৫৫%। এ ইউনিয়নে ১টি কামিল মাদ্রাসা, ১টি আলিম মাদ্রাসা, ২টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
বারবাকিয়া ইউনিয়নে যোগাযোগের প্রধান সড়ক হল চট্টগ্রাম-কক্সবাজার আঞ্চলিক সড়ক। প্রধান যোগাযোগ মাধ্যম সিএনজি চালিত অটোরিক্সা।
বারবাকিয়া ইউনিয়নের দক্ষিণ সীমান্ত দিয়ে প্রবাহিত হচ্ছে ভোলাখাল নদী।
রাজাখালী ইউনিয়ন
রাজাখালী বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
রাজাখালী ইউনিয়নের আয়তন ৪৩৭০ একর (১৭.৬৮ বর্গ কিলোমিটার)।
২০১১ সালের পরিসংখ্যান অনুযায়ী রাজাখালী ইউনিয়নের লোকসংখ্যা ২২,৮৪০ জন। এর মধ্যে পুরুষ ১১,৯৮৫ জন এবং মহিলা ১০,৮৫৫ জন।
পেকুয়া উপজেলার উত্তর-পশ্চিমাংশে রাজাখালী ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের পূর্বে টৈটং ইউনিয়ন ও বারবাকিয়া ইউনিয়ন, দক্ষিণে মগনামা ইউনিয়ন, পশ্চিমে কুতুবদিয়া চ্যানেল ও কুতুবদিয়া উপজেলার লেমশীখালী ইউনিয়ন এবং উত্তরে চট্টগ্রাম জেলার বাঁশখালী উপজেলার ছনুয়া ইউনিয়ন অবস্থিত।
রাজাখালী ইউনিয়ন পেকুয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
রাজাখালী ইউনিয়নের স্বাক্ষরতার হার ২০.৮২%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
রাজাখালী ইউনিয়নে যোগাযোগের প্রধান সড়ক হল বাঁশখালী-রাজাখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
রাজাখালী ইউনিয়নের পশ্চিম দিকে রয়েছে কুতুবদিয়া চ্যানেল। এছাড়া এ ইউনিয়নের দক্ষিণ দিকে প্রবাহিত হচ্ছে ভোলাখাল নদী।
রাজাখালী ইউনিয়নের প্রধান হাট/বাজার হল রাজাখালী আরব শাহ বাজার 
মধ্যম রাজাখালীতে সবুজ বাজার,পশ্চিম রাজাখালীতে আমিন বাজার উত্তর রাজাখালীতে হাজি মার্কেট রয়েছে।
বড় মহেশখালী ইউনিয়ন
বড় মহেশখালী বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
বড় মহেশখালী ইউনিয়নের আয়তন ৩৭১৪ একর (১৫.০৩ বর্গ কিলোমিটার)।
২০১১ সালের পরিসংখ্যান অনুযায়ী বড় মহেশখালী ইউনিয়নের লোকসংখ্যা ৪৭,৯৩৪ জন। এর মধ্যে পুরুষ ২৪,৩২৬ জন এবং মহিলা ২৩,৬০৮ জন।
মহেশখালী উপজেলার দক্ষিণ-মধ্যাংশে বড় মহেশখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের উত্তরে শাপলাপুর ইউনিয়ন ও হোয়ানক ইউনিয়ন, পূর্বে ছোট মহেশখালী ইউনিয়ন, দক্ষিণে মহেশখালী পৌরসভা ও কুতুবজোম ইউনিয়ন এবং পশ্চিমে কুতুবজোম ইউনিয়ন অবস্থিত।
বড় মহেশখালী ইউনিয়ন মহেশখালী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি "বড়মহেশখালী", "ফকিরাঘোনা" ও "জাগিরাঘোনা" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
বড় মহেশখালী ইউনিয়নের স্বাক্ষরতার হার ৩৫%। এ ইউনিয়নে ১টি ডিগ্রী কলেজ, ১টি উচ্চ মাধ্যমিক কলেজ, ২টি মাধ্যমিক বিদ্যালয়, ২টি দাখিল মাদ্রাসা ও ১০টি প্রাথমিক বিদ্যালয় রয়েছে।
বড় মহেশখালী ইউনিয়নে যোগাযোগের প্রধান সড়ক হল মহেশখালী-চকরিয়া সড়ক। প্রধান যোগাযোগ মাধ্যম ট্যাক্সি বা টমটম।
বড় মহেশখালী ইউনিয়নে ৫৫টি মসজিদ ও ৬টি মন্দির রয়েছে।
বড় মহেশখালী ইউনিয়নের প্রধান প্রধান হাট/বাজারগুলো হল বড় মহেশখালী নতুন বাজার এবং রাস্তার মাথা বাজার।
ছোট মহেশখালী ইউনিয়ন
ছোট মহেশখালী বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
ছোট মহেশখালী ইউনিয়নের আয়তন ১৭০৫ একর (৬.৯০ বর্গ কিলোমিটার)। এটি মহেশখালী উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী ছোট মহেশখালী ইউনিয়নের লোকসংখ্যা ২৮,৬৬৪ জন। এর মধ্যে পুরুষ ১৫,১০৬ জন এবং মহিলা ১৩,৫৫৮ জন।
মহেশখালী উপজেলার দক্ষিণ-পূর্বাংশে ছোট মহেশখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের উত্তরে শাপলাপুর ইউনিয়ন, পশ্চিমে বড় মহেশখালী ইউনিয়ন, দক্ষিণে মহেশখালী পৌরসভা এবং পূর্বে মহেশখালী চ্যানেল, কক্সবাজার সদর উপজেলার চৌফলদণ্ডী ইউনিয়ন ও পোকখালী ইউনিয়ন অবস্থিত।
মহেশখালী উপজেলার অর্ন্তগত বৃহত্তর গোরকঘাটা ইউনিয়ন থেকে ১৯৯১ সালের ৩১ অক্টোবর ৯নং ছোট মহেশখালী ইউনিয়ন গঠন করা হয়।
ছোট মহেশখালী ইউনিয়ন মহেশখালী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ছোট মহেশখালী ইউনিয়নের স্বাক্ষরতার হার ৩৫%। এ ইউনিয়নে ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
ছোট মহেশখালী ইউনিয়নে যোগাযোগের প্রধান সড়ক হল মহেশখালী-শাপলাপুর সড়ক। প্রধান যোগাযোগ মাধ্যম ট্যাক্সি বা টমটম।
ছোট মহেশখালী ইউনিয়নের পূর্ব সীমান্ত দিয়ে প্রবাহিত হচ্ছে মহেশখালী চ্যানেল। এছাড়া রয়েছে গোরকঘাটা খাল, ছেংছড়ি খাল, বড়খাল।
ছোট মহেশখালী ইউনিয়নের প্রধান হাট/বাজার হল লম্বাঘোনা বাজার।
ধলঘাটা ইউনিয়ন
ধলঘাটা বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
ধলঘাটা ইউনিয়নের আয়তন ৫৫১১ একর (২২.৩০ বর্গ কিলোমিটার)।
২০১১ সালের পরিসংখ্যান অনুযায়ী ধলঘাটা ইউনিয়নের লোকসংখ্যা ২০,০০০ জন। এর মধ্যে পুরুষ ১১,৫৬৪ জন এবং মহিলা ৯,৪৩৬ জন।
মহেশখালী উপজেলার উত্তর-পশ্চিমাংশে ধলঘাটা ইউনিয়নের অবস্থান। এটি উপজেলার মূল ভূখণ্ড থেকে আলাদা। উপজেলা সদর থেকে এ ইউনিয়নের দূরত্ব প্রায় ২৩ কিলোমিটার। এ ইউনিয়নের উত্তরে মাতারবাড়ী ইউনিয়ন; পূর্বে কোহেলিয়া নদী ও কালারমারছড়া ইউনিয়ন এবং দক্ষিণে ও পশ্চিমে বঙ্গোপসাগর অবস্থিত।
ধলঘাটা ইউনিয়ন মহেশখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
ধলঘাটা ইউনিয়নের স্বাক্ষরতার হার ৩৫.৪০%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ৪টি প্রাথমিক বিদ্যালয় রয়েছে।
ধলঘাটা ইউনিয়নে যোগাযোগের প্রধান সড়ক হল মহেশখালী-বদরখালী-ধলঘাটা সড়ক। প্রধান যোগাযোগ মাধ্যম ট্যাক্সি বা রিক্সা। এছাড়া নৌপথেও এ ইউনিয়নে যোগাযোগ ব্যবস্থা রয়েছে।
অর্থনৈতিক ভাবে ধলঘাটা ততটা সমৃদ্ধ না হলেও এখানকার ভৌগোলিক অবস্থানের ভিত্তিতে এ অঞ্চল অতি সম্ভাবনাপূর্ণ। বঙ্গোপসাগর দ্বারা বেষ্টিত ধলঘাটার সমুদ্রে ১২ প্রকার চিংড়ি পাওয়া যায়। তাছাড়া, এই অঞ্চলে প্রচুর পরিমাণে লবণ উৎপাদিত হয়, যা দেশে লবণের চাহিদা মিটিয়ে বিদেশে ও রপ্তানি করতে সহায়তা করে।
ধলঘাটা ইউনিয়নে ৪৬টি মসজিদ ও ১টি মন্দির রয়েছে।
ধলঘাটা ইউনিয়নের পূর্ব দিকে কোহেলিয়া নদী এবং দক্ষিণ ও পশ্চিম দিকে রয়েছে বঙ্গোপসাগর। এছাড়াও দক্ষিণের ভারতঘোনায় বাটামনি খাল, সাপমারার ডেইল গ্রামের উত্তরে উলাখালী ঘোনায় উলাখালী খাল এবং পশ্চিমে শরইতলা ঘোনায় নয়াখাল রয়েছে।
ধলঘাটা ইউনিয়নের প্রধান প্রধান হাট/বাজারগুলো হল সুতরিয়া বাজার, সাপমারার ডেইল বাজার এবং মুহুরীঘোনা বাজার।
গোরকঘাটা ইউনিয়ন
গোরকঘাটা বাংলাদেশের কক্সবাজার জেলার অন্তর্গত মহেশখালী উপজেলার একটি সাবেক ইউনিয়ন।
গোরকঘাটা ইউনিয়নের আয়তন ছিল ৭২৫ একর (২.৯৪ বর্গ কিলোমিটার)।
গোরকঘাটা ইউনিয়ন ছিল মহেশখালী উপজেলার আওতাধীন ৮নং ইউনিয়ন পরিষদ। এ ইউনিয়নের সম্পূর্ণ অংশজুড়ে মহেশখালী পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।
হোয়ানক ইউনিয়ন
হোয়ানক বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
হোয়ানক ইউনিয়নের আয়তন ৯১৪৬ একর (৩৭.০১ বর্গ কিলোমিটার)।
২০১১ সালের পরিসংখ্যান অনুযায়ী হোয়ানক ইউনিয়নের লোকসংখ্যা ৫১,৫৮৭ জন। এর মধ্যে পুরুষ ২৬,৫১৫ জন এবং মহিলা ২৫,০৭২ জন।
মহেশখালী উপজেলার মধ্যাংশে হোয়ানক ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে কালারমারছড়া ইউনিয়ন, পূর্বে শাপলাপুর ইউনিয়ন, দক্ষিণে বড় মহেশখালী ইউনিয়ন ও কুতুবজোম ইউনিয়ন এবং পশ্চিমে বঙ্গোপসাগর অবস্থিত।
প্রায় ১৮০০ খ্রিস্টাব্দের দিকে তৎকালীন রাখাইন (মগ) সম্প্রদায় মহেশখালীতে আর্বিভূত হয়। বিশেষ করে তাদের আগমন ঘটে চীন দেশ থেকে। হোয়া মগ নামক একজন তৎকালীন রাখাইন (মগ) বসবাস এবং চাষাবাদের আশায় পাহাড়ে স্থান নেয়। পরস্পর আরও রাখাইন আসতে থাকে। তার নামানুসারে হোয়ানক নামকরণ হয়। এরপর উখিয়া, কুতুবদিয়া, সাতকানিয়া এবং বাঁশখালী থেকে মুসলমানগণ ক্রমান্বয়ে আসতে থাকে। ১৮০০ খ্রিস্টাব্দের শেষের দিকে জায়গা-জমি বিক্রি ও ভৌতপূর্ব জমিদার থেকে বন্দোবস্তি নেওয়ার কাগজ-পত্র সৃজিত হয়। অনেকের প্রাচীন ধারণামতে, মহেশখালী উপজেলায় রাখাইন অধ্যুষিত জনপদ ছিল হোয়ানক। ধারণা করা হচ্ছে, রাখাইনদের ভাষার আদলে রাখাইন ভাষা থেকে হোয়ানক নামের উৎপত্তি। প্রচলিত আছে কারো-কারো মতে, মহেশখালীর উত্তর এবং দক্ষিণ পাশের আয়তন নির্ণয় করে এই জনপদ মহেশখালীর মধ্যখানে অবস্থান করায় নামকরণ হয় হোয়ানক। আঞ্চলিক ভাষা ‘হোয়ান’ অর্থ ‌‍‌‘সমান'। অর্থাৎ অত্র ইউনিয়ন মহেশখালী উপজেলার ঠিক মধ্যখানে অবস্থানের কারণে "হোয়ানক" নামকরণ করা হয়।
হোয়ানক ইউনিয়ন মহেশখালী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
হোয়ানক ইউনিয়নের স্বাক্ষরতার হার ৩১.১০%। এ ইউনিয়নে ১টি ডিগ্রী কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
হোয়ানক ইউনিয়নে যোগাযোগের প্রধান সড়ক হল মহেশখালী-চকরিয়া সড়ক। প্রধান যোগাযোগ মাধ্যম ট্যাক্সি।
হোয়ানক ইউনিয়নে ৫১টি মসজিদ ও ১৪টি মন্দির রয়েছে।
হোয়ানক ইউনিয়নের পশ্চিম সীমান্তে বঙ্গোপসাগরের কোল ঘেঁষে বয়ে চলেছে জামিরিখাল ও চামারফারিখাল।
হোয়ানক ইউনিয়নের প্রধান প্রধান হাট/বাজারগুলো হল হোয়ানক টাইমবাজার, কেরুনতলী বাজার, মোহরাকাটা বাজার এবং পানিরছড়া বাজার।
কালারমারছড়া ইউনিয়ন
কালারমারছড়া বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
কালারমারছড়া ইউনিয়নের আয়তন ৭১৩২ একর (২৮.৮৬ বর্গ কিলোমিটার)।
২০১১ সালের পরিসংখ্যান অনুযায়ী কালারমারছড়া ইউনিয়নের লোকসংখ্যা ৬২,৪৮৩ জন। এর মধ্যে পুরুষ ৩২,০৮৩ জন এবং মহিলা ৩০,৪০০ জন।
মহেশখালী উপজেলার উত্তরাংশে কালারমারছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের পশ্চিমে কোহেলিয়া নদী, মাতারবাড়ী ইউনিয়ন ও ধলঘাটা ইউনিয়ন; দক্ষিণে শাপলাপুর ইউনিয়ন; পূর্বে শাপলাপুর ইউনিয়ন ও চকরিয়া উপজেলার বদরখালী ইউনিয়ন এবং উত্তরে পেকুয়া উপজেলার উজানটিয়া ইউনিয়ন অবস্থিত।
কালারমারছড়া ইউনিয়ন মহেশখালী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি ৫টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
কালারমারছড়া ইউনিয়নের স্বাক্ষরতার হার ২০.৩০%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।কালারমারছড়া ইউনিয়নে যোগাযোগের প্রধান সড়ক হল মহেশখালী-চকরিয়া সড়ক। প্রধান যোগাযোগ মাধ্যম ট্যাক্সি।
কালারমারছড়া ইউনিয়নের অধিকাংশ লোক চিংড়ী, লবণ ও পান চাষ করে জীবন নির্বাহ করে।
কালারমারছড়া ইউনিয়নে ৫২টি মসজিদ, ৪টি মন্দির ও ৩টি বিহার রয়েছে।
কালারমারছড়া ইউনিয়নের পশ্চিম দিকে কোহেলিয়া নদী প্রবাহিত হয়ে বঙ্গোপসাগরে পতিত হয়েছে। এছাড়া ইউনিয়নের মধ্য দিয়ে প্রবাহিত হচ্ছে ঝাপুয়া খাল, হাড়খিলা খাল, নোনাছড়ি খাল এবং দারাদিয়া খাল।
কালারমারছড়া ইউনিয়নের প্রধান প্রধান হাট/বাজারগুলো হল চালিয়াতলী বাজার, উত্তর নলবিলা (বড়ুয়া) বাজার, ইউনুছখালী বাজার, মারাক্ষাঘোনা বাজার এবং উত্তর ঝাপুয়া বাজার।
মাতারবাড়ী ইউনিয়ন
মাতারবাড়ী বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
মাতারবাড়ী ইউনিয়নের আয়তন ৬৫৩২ একর (২৬.৪৩ বর্গ কিলোমিটার)।
২০১১ সালের পরিসংখ্যান অনুযায়ী মাতারবাড়ী ইউনিয়নের লোকসংখ্যা ৩৬,৩০৯ জন। এর মধ্যে পুরুষ ১৯,০৯০ জন এবং মহিলা ১৭,২১৯ জন।
মহেশখালী উপজেলার উত্তর-পশ্চিমাংশে মাতারবাড়ী ইউনিয়নের অবস্থান। এটি উপজেলার মূল ভূখণ্ড থেকে আলাদা। উপজেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের দক্ষিণে ধলঘাটা ইউনিয়ন; পূর্বে কোহেলিয়া নদী, কালারমারছড়া ইউনিয়ন ও পেকুয়া উপজেলার উজানটিয়া ইউনিয়ন; উত্তরে উজানটিয়া নদী ও পেকুয়া উপজেলার উজানটিয়া ইউনিয়ন এবং পশ্চিমে কুতুবদিয়া চ্যানেল, কুতুবদিয়া উপজেলার আলী আকবর ডেইল ইউনিয়ন ও বঙ্গোপসাগর অবস্থিত।
মাতারবাড়ী ইউনিয়ন মহেশখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
মাতারবাড়ী ইউনিয়নের স্বাক্ষরতার হার ৭২.৯০%। এ ইউনিয়নে ১টি আলিম মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা ও ৯টি প্রাথমিক বিদ্যালয় রয়েছে ও ১টি সতন্ত্র ইবতেদায়ী মাদ্রাসা।মাতারবাড়ী ইউনিয়নে যোগাযোগের প্রধান সড়ক হল মহেশখালী-বদরখালী-মাতারবাড়ী সড়ক। প্রধান যোগাযোগ মাধ্যম ট্যাক্সি বা রিক্সা। এছাড়া নৌপথেও এ ইউনিয়নে যোগাযোগ ব্যবস্থা রয়েছে।
মাতারবাড়ী ইউনিয়নের পূর্ব দিকে কোহেলিয়া নদী, উত্তর দিকে উজানটিয়া নদী এবং দক্ষিণ ও পশ্চিম দিকে রয়েছে বঙ্গোপসাগর। এছাড়া ইউনিয়নের মধ্য দিয়ে প্রবাহিত হচ্ছে রাঙ্গাখালী খাল।
মাতারবাড়ী ইউনিয়নের প্রধান প্রধান হাট/বাজারগুলো হল নতুন বাজার, পুরান বাজার এবং মগডেইল বাজার।
শাপলাপুর ইউনিয়ন
শাপলাপুর বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
শাপলাপুর ইউনিয়নের আয়তন ৩৩,৮০৩ একর (১৩৬.৮০ বর্গ কিলোমিটার)। এটি মহেশখালী উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী শাপলাপুর ইউনিয়নের লোকসংখ্যা ৩৪,৬৬৪ জন। এর মধ্যে পুরুষ ১৭,৯৬৪ জন এবং মহিলা ১৬,৭০০ জন।
মহেশখালী উপজেলার পূর্বাংশ জুড়ে শাপলাপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের উত্তরে কালারমারছড়া ইউনিয়ন; পশ্চিমে কালারমারছড়া ইউনিয়ন ও হোয়ানক ইউনিয়ন; দক্ষিণে বড় মহেশখালী ইউনিয়ন ও ছোট মহেশখালী ইউনিয়ন এবং পূর্বে মহেশখালী চ্যানেল, কক্সবাজার সদর উপজেলার পোকখালী ইউনিয়ন, চকরিয়া উপজেলার খুটাখালী ইউনিয়ন, ডুলাহাজারা ইউনিয়ন, সাহারবিল ইউনিয়ন ও বদরখালী ইউনিয়ন অবস্থিত।
শাপলাপুর ইউনিয়ন মহেশখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি ৫টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
শাপলাপুর ইউনিয়নের স্বাক্ষরতার হার ৩১.১৬%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
শাপলাপুর ইউনিয়নে যোগাযোগের প্রধান দুইটি সড়ক হল গোরকঘাটা-শাপলাপুর সড়ক এবং কালারমারছড়া-শাপলাপুর সড়ক। প্রধান যোগাযোগ মাধ্যম ট্যাক্সি বা রিক্সা।
শাপলাপুর ইউনিয়নে ৪৪টি মসজিদ ও ৬টি মন্দির রয়েছে।
শাপলাপুর ইউনিয়নের পূর্ব দিকে রয়েছে মহেশখালী চ্যানেল।
শাপলাপুর ইউনিয়নের প্রধান প্রধান হাট/বাজারগুলো হল জে এম ঘাট বাজার, শাপলাপুর বাজার এবং কায়দাবাদ বাজার।
কুতুবজোম ইউনিয়ন
কুতুবজোম বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
কুতুবজোম ইউনিয়নের আয়তন ২৬২৬ একর (১০.৬৩ বর্গ কিলোমিটার)।
২০১১ সালের পরিসংখ্যান অনুযায়ী কুতুবজোম ইউনিয়নের লোকসংখ্যা ৩২,৭২৮ জন। এর মধ্যে পুরুষ ১৭,০৬০ জন এবং মহিলা ১৫,৬৬৮ জন।
মহেশখালী উপজেলার সর্ব-দক্ষিণে কুতুবজোম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে হোয়ানক ইউনিয়ন ও বড় মহেশখালী ইউনিয়ন, পূর্বে বড় মহেশখালী ইউনিয়ন ও মহেশখালী পৌরসভা এবং দক্ষিণে ও পশ্চিমে বঙ্গোপসাগর অবস্থিত।
কুতুবজোম ইউনিয়ন মহেশখালী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।
ওয়ার্ডভিত্তিক এ ইউনিয়নের গ্রামগুলো হল:
কুতুবজোম ইউনিয়নের স্বাক্ষরতার হার ২০%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৬টি প্রাথমিক বিদ্যালয় রয়েছে।
কুতুবজোম ইউনিয়নে যোগাযোগের প্রধান সড়ক হল মহেশখালী-কুতুবজোম সড়ক। প্রধান যোগাযোগ মাধ্যম ট্যাক্সি বা টমটম।
কুতুবজোম ইউনিয়নের দক্ষিণ-পূর্ব সীমান্ত দিয়ে মহেশখালী চ্যানেল প্রবাহিত হয়ে বঙ্গোপসাগরে পতিত হয়েছে। এছাড়া সোনাদিয়া দ্বীপকে উপজেলার মূল ভূখণ্ড থেকে আলাদা করেছে বদ্দার খাল ও নোয়াচি খাল।
কুতুবজোম ইউনিয়নের প্রধান প্রধান হাট/বাজারগুলো হল কুতুবজোম বটতলা বাজার এবং কুতুবজোম কালামিয়া বাজার।
চাকমারকূল ইউনিয়ন
চাকমারকূল বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
চাকমারকূল ইউনিয়নের আয়তন ৮৭৪ একর (৩.৫৪ বর্গ কিলোমিটার)। এটি রামু উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী চাকমারকূল ইউনিয়নের লোকসংখ্যা ১১,৮৪৫ জন। এর মধ্যে পুরুষ ৬,১৮৭ জন এবং মহিলা ৫,৬৫৮ জন।
রামু উপজেলার সম্পূর্ণ মধ্যাংশে চাকমারকূল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে জোয়ারিয়ানালা ইউনিয়ন, পূর্বে জোয়ারিয়ানালা ইউনিয়ন ও ফতেখাঁরকূল ইউনিয়ন, দক্ষিণে রাজারকূল ইউনিয়ন ও দক্ষিণ মিঠাছড়ি ইউনিয়ন এবং পশ্চিমে কক্সবাজার সদর উপজেলার ঝিলংজা ইউনিয়ন ও পাটালি মাছুয়াখালী ইউনিয়ন অবস্থিত।
১৯৯৩ সালের ১১ মার্চ বৃহত্তর জোয়ারিয়ানালা ইউনিয়নকে বিভক্ত করে চাকমারকূল ইউনিয়ন ও রশিদনগর ইউনিয়ন গঠন করা হয়।
চাকমারকূল ইউনিয়ন রামু উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
চাকমারকূল ইউনিয়নের স্বাক্ষরতার হার ৩৫.৭৩%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৫টি প্রাথমিক বিদ্যালয় রয়েছে।
চাকমারকূল ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
চাকমারকূল ইউনিয়নের দক্ষিণ প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে ফারি খাল।
চাকমারকূল ইউনিয়নের প্রধান হাট-বাজার হল কলঘর বাজার।
ফতেখাঁরকূল ইউনিয়ন
ফতেখাঁরকূল বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
ফতেখাঁরকূল ইউনিয়নের আয়তন ২৪৩৫ একর (৯.৮৫ বর্গ কিলোমিটার)।
২০১১ সালের পরিসংখ্যান অনুযায়ী ফতেখাঁরকূল ইউনিয়নের লোকসংখ্যা ৩২,৩০৪ জন। এর মধ্যে পুরুষ ১৬,৫০৬ জন এবং মহিলা ১৫,৭৯৮ জন।
রামু উপজেলার মধ্যাংশে ফতেখাঁরকূল ইউনিয়নের অবস্থান। রামু উপজেলা সদর এ ইউনিয়নে অবস্থিত। এ ইউনিয়নের পশ্চিমে চাকমারকূল ইউনিয়ন, উত্তরে জোয়ারিয়ানালা ইউনিয়ন, পূর্বে কাউয়ারখোপ ইউনিয়ন এবং দক্ষিণে রাজারকূল ইউনিয়ন অবস্থিত।
ফতেখাঁরকূল ইউনিয়ন রামু উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
ফতেখাঁরকূল ইউনিয়নের স্বাক্ষরতার হার ৪২.০৩%। এ ইউনিয়নে ১টি ডিগ্রী কলেজ, ১টি সরকারি টেক্সটাইল ভোকেশনাল ইনস্টিটিউট, ৩টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।
ফতেখাঁরকূল ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
ফতেখাঁরকূল ইউনিয়নে ৫৭টি মসজিদ, ১১টি মন্দির ও ১৩টি বিহার রয়েছে।
ফতেখাঁরকূল ইউনিয়নের দক্ষিণ প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে ফারি খাল।
ফতেখাঁরকূল উপজেলার প্রধান হাট-বাজার হল রামু বাজার।
গর্জনিয়া ইউনিয়ন
গর্জনিয়া বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
গর্জনিয়া ইউনিয়নের আয়তন ১৫,৯২৯ একর (৬৪.৪৬ বর্গ কিলোমিটার)।
২০১১ সালের পরিসংখ্যান অনুযায়ী গর্জনিয়া ইউনিয়নের লোকসংখ্যা প্রায় ৩০ হাজার। এর মধ্যে পুরুষ প্রায় ১৫ হাজার এবং মহিলা প্রায় ১৫ হাজার।
রামু উপজেলার পূর্ব-মধ্যাংশে গর্জনিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে ঈদগড় ইউনিয়ন, উত্তর-পশ্চিমে কক্সবাজার সদর উপজেলার ঈদগাঁও ইউনিয়ন, পশ্চিমে জোয়ারিয়ানালা ইউনিয়ন, দক্ষিণ-পশ্চিমে কাউয়ারখোপ ইউনিয়ন, দক্ষিণ-পূর্বে কচ্ছপিয়া ইউনিয়ন, পূর্বে বান্দরবান জেলার নাইক্ষ্যংছড়ি উপজেলার দোছড়ি ইউনিয়ন এবং উত্তর-পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন অবস্থিত।
গর্জনিয়া ইউনিয়ন রামু উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
গর্জনিয়া ইউনিয়নের স্বাক্ষরতার হার ২১.৯৬%। এ ইউনিয়নে ১টি ফাজিল মাদ্রাসা, ১টি আলিম মাদ্রাসা, ১টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
গর্জনিয়া ইউনিয়নে যোগাযোগের প্রধান সড়ক হল রামু-গর্জনিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
গর্জনিয়া ইউনিয়নে ৩৬টি মসজিদ, ৩টি মন্দির ও ১টি বিহার রয়েছে।
গর্জনিয়া ইউনিয়নের দক্ষিণ প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে গর্জই খাল এবং ফারি খাল।
গর্জনিয়া ইউনিয়নের প্রধান প্রধান হাট-বাজারগুলো হল নতুন বাজার, মাদ্রাসা বাজার (টাইম বাজার), থিমছড়ি বাজার, বেলতলী বাজার এবং বটতলা বাজার।
ঈদগড় ইউনিয়ন
ঈদগড় বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
ঈদগড় ইউনিয়নের আয়তন ১২,৮৬৫ একর (৫২.০৬ বর্গ কিলোমিটার)।
২০১১ সালের পরিসংখ্যান অনুযায়ী ঈদগড় ইউনিয়নের লোকসংখ্যা ১৯,৩৬৪ জন। এর মধ্যে পুরুষ ৯,৮১১ জন এবং মহিলা ৯,৫৫৩ জন।
রামু উপজেলার সর্ব-উত্তরে ঈদগড় ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৬ কিলোমিটার। এ ইউনিয়নের দক্ষিণে গর্জনিয়া ইউনিয়ন ও কক্সবাজার সদর উপজেলার ঈদগাঁও ইউনিয়ন, পশ্চিমে কক্সবাজার সদর উপজেলার ঈদগাঁও ইউনিয়ন ও ইসলামাবাদ ইউনিয়ন, উত্তরে চকরিয়া উপজেলার খুটাখালী ইউনিয়ন ও বান্দরবান জেলার নাইক্ষ্যংছড়ি উপজেলার বাইশারী ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন অবস্থিত।
১৭৫৩ সালে সম্রাট শাহ সুজা আরাকানে পালিয়ে যাওয়ার সময় ঈদের নামাজ আদায়ের সূত্র ধরে তৎকালীন বংশধররা পাহাড়ী এই জনপদের "ঈদগড়" নামকরণ করেন।
ঈদগড় ইউনিয়ন রামু উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
ঈদগড় ইউনিয়নের স্বাক্ষরতার হার ২৭.৪০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
ঈদগড় ইউনিয়নে যোগাযোগের প্রধান সড়ক হল ঈদগাঁও-ঈদগড় সড়ক। প্রধান যোগাযোগ মাধ্যম সিএনজি চালিত অটোরিক্সা।
ঈদগড় ইউনিয়নে ৩৭টি মসজিদ রয়েছে।
ঈদগড় ইউনিয়নের উত্তর প্রান্ত দিয়ে প্রবাহিত হচ্ছে ঈদগাঁও নদী।
ঈদগড় ইউনিয়নের প্রধান হাট-বাজার হল ঈদগড় বাজার।
জোয়ারিয়ানালা ইউনিয়ন
জোয়ারিয়ানালা বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
জোয়ারিয়ানালা ইউনিয়নের আয়তন ১২,৯১৪ একর (৫২.২৬ বর্গ কিলোমিটার)।
২০১১ সালের পরিসংখ্যান অনুযায়ী জোয়ারিয়ানালা ইউনিয়নের লোকসংখ্যা ২৭,৬৭৫ জন। এর মধ্যে পুরুষ ১৪,০২৬ জন এবং মহিলা ১৩,৬৪৯ জন।
রামু উপজেলার মধ্য-পশ্চিমাংশে জোয়ারিয়ানালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে রশিদনগর ইউনিয়ন ও কক্সবাজার সদর উপজেলার ঈদগাঁও ইউনিয়ন; পূর্বে গর্জনিয়া ইউনিয়ন ও কাউয়ারখোপ ইউনিয়ন; দক্ষিণে ফতেখাঁরকূল ইউনিয়ন
ও চাকমারকূল ইউনিয়ন এবং পশ্চিমে চাকমারকূল ইউনিয়ন, কক্সবাজার সদর উপজেলার পাটালি মাছুয়াখালী ইউনিয়ন ও ভারুয়াখালী ইউনিয়ন অবস্থিত।
জোয়ারিয়ানালা ইউনিয়ন রামু উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
জোয়ারিয়ানালা ইউনিয়নের স্বাক্ষরতার হার ২৫.৭০%। এ ইউনিয়নে ২টি মাধ্যমিক বিদ্যালয়, ১টি মাদ্রাসা ও ৯টি প্রাথমিক বিদ্যালয় রয়েছে।
জোয়ারিয়ানালা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
জোয়ারিয়ানালা উপজেলার প্রধান হাট-বাজার হল জোয়ারিয়ানালা বাজার।
কচ্ছপিয়া ইউনিয়ন
কচ্ছপিয়া বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
কচ্ছপিয়া ইউনিয়নের আয়তন ১০,৭৭০ একর (৪৩.৫৮ বর্গ কিলোমিটার)।
২০১১ সালের পরিসংখ্যান অনুযায়ী কচ্ছপিয়া ইউনিয়নের লোকসংখ্যা ২৮,৩৩৬ জন। এর মধ্যে পুরুষ ১৪,৪৯৮ জন এবং মহিলা ১৩,৮৩৮ জন।
রামু উপজেলার সর্ব-পূর্বে কচ্ছপিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তর-পশ্চিমে গর্জনিয়া ইউনিয়ন, পশ্চিমে কাউয়ারখোপ ইউনিয়ন ও বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন, দক্ষিণে বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন, পূর্বে বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন এবং উত্তর-পূর্বে বান্দরবান জেলার নাইক্ষ্যংছড়ি উপজেলার দোছড়ি ইউনিয়ন অবস্থিত।
কচ্ছপিয়া ইউনিয়ন রামু উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ ইউনিয়নের গ্রামগুলো হল:
কচ্ছপিয়া ইউনিয়নের স্বাক্ষরতার হার ২১.৯৭%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৭টি প্রাথমিক বিদ্যালয় রয়েছে।
কচ্ছপিয়া ইউনিয়নে যোগাযোগের প্রধান ২টি সড়ক হল রামু-কচ্ছপিয়া সড়ক এবং নাইক্ষ্যংছড়ি-আলীকদম সড়ক। প্রধান যোগাযোগ মাধ্যম সিএনজি চালিত অটোরিক্সা।
কচ্ছপিয়া ইউনিয়নের উত্তর প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে বড় জাংছড়ি খাল, দোছড়ি খাল এবং ছোট জাংছড়ি খাল।
কচ্ছপিয়া ইউনিয়নের প্রধান প্রধান হাট-বাজারগুলো হল গর্জনিয়া বাজার এবং দোছড়ি বাজার।
খুনিয়াপালং ইউনিয়ন
খুনিয়াপালং বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
খুনিয়াপালং ইউনিয়নের আয়তন ১৯,০১৮ একর (৭৬.৯৬ বর্গ কিলোমিটার)। এটি রামু উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী খুনিয়াপালং ইউনিয়নের লোকসংখ্যা ৪০,৯৪৯ জন। এর মধ্যে পুরুষ ২০,৯৩৪ জন এবং মহিলা ২০,০১৫ জন।
রামু উপজেলার সম্পূর্ণ দক্ষিণ-পশ্চিমাংশ জুড়ে খুনিয়াপালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৩ কিলোমিটার। এ ইউনিয়নের উত্তরে কক্সবাজার সদর উপজেলার ঝিলংজা ইউনিয়ন, রামু উপজেলাধীন দক্ষিণ মিঠাছড়ি ইউনিয়ন ও কাউয়ারখোপ ইউনিয়ন; পূর্বে দক্ষিণ মিঠাছড়ি ইউনিয়ন ও বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন; দক্ষিণে উখিয়া উপজেলার হলদিয়াপালং ইউনিয়ন ও জালিয়াপালং ইউনিয়ন এবং পশ্চিমে বঙ্গোপসাগর অবস্থিত।
খুনিয়াপালং ইউনিয়ন রামু উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ ইউনিয়নের গ্রামগুলো হল:
খুনিয়াপালং ইউনিয়নের স্বাক্ষরতার হার ১৯.৩৭%। এ ইউনিয়নে ৪টি মাধ্যমিক বিদ্যালয়, ৩টি দাখিল মাদ্রাসা ও ১১টি প্রাথমিক বিদ্যালয় রয়েছে।
খুনিয়াপালং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
খুনিয়াপালং ইউনিয়নে ৪৫টি মসজিদ ও ১টি মন্দির রয়েছে।
খুনিয়াপালং ইউনিয়নের দক্ষিণ প্রান্ত দিয়ে প্রবাহিত হচ্ছে রেজু খাল এবং পশ্চিমে রয়েছে বঙ্গোপসাগর।
কাউয়ারখোপ ইউনিয়ন
কাউয়ারখোপ বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
কাউয়ারখোপ ইউনিয়নের আয়তন ৬১৪৪ একর (২৪.৮৬ বর্গ কিলোমিটার)।
২০১১ সালের পরিসংখ্যান অনুযায়ী কাউয়ারখোপ ইউনিয়নের লোকসংখ্যা ২০,৩৫৩ জন। এর মধ্যে পুরুষ ১০,২১৮ জন এবং মহিলা ১০,১৩৫ জন।
রামু উপজেলার মধ্যাংশে কাউয়ারখোপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে রাজারকূল ইউনিয়ন, ফতেখাঁরকূল ইউনিয়ন ও জোয়ারিয়ানালা ইউনিয়ন; উত্তরে রাজারকূল ইউনিয়ন ও গর্জনিয়া ইউনিয়ন; পূর্বে গর্জনিয়া ইউনিয়ন, কচ্ছপিয়া ইউনিয়ন ও বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন এবং দক্ষিণে বান্দরবান জেলার নাইক্ষ্যংছড়ি উপজেলার সোনাইছড়ি ইউনিয়ন ও ঘুমধুম ইউনিয়ন ও রামু উপজেলাধীন খুনিয়াপালং ইউনিয়ন অবস্থিত।
কাউয়ারখোপ ইউনিয়ন রামু উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
কাউয়ারখোপ ইউনিয়নের স্বাক্ষরতার হার ২১.৮৭%। এ ইউনিয়নে ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
কাউয়ারখোপ ইউনিয়নে যোগাযোগের প্রধান সড়ক হল রামু-কচ্ছপিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
কাউয়ারখোপ ইউনিয়নের মধ্য দিয়ে প্রবাহিত হচ্ছে বাঁকখালী নদী।
রাজারকূল ইউনিয়ন
রাজারকূল বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
রাজারকূল ইউনিয়নের আয়তন ৫০৮৭ একর (২০.৫৯ বর্গ কিলোমিটার)।
২০১১ সালের পরিসংখ্যান অনুযায়ী রাজারকূল ইউনিয়নের লোকসংখ্যা ২০,৩০৪ জন। এর মধ্যে পুরুষ ৯,৩৭০ জন এবং মহিলা ১০,৯৩৪ জন।
রামু উপজেলার দক্ষিণাংশে রাজারকূল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ফতেখাঁরকূল ইউনিয়ন ও চাকমারকূল ইউনিয়ন, পশ্চিমে দক্ষিণ মিঠাছড়ি ইউনিয়ন এবং দক্ষিণে ও পূর্বে কাউয়ারখোপ ইউনিয়ন অবস্থিত।
রাজারকূল ইউনিয়ন রামু উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ১টি মাত্র মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
রাজারকূল ইউনিয়নের স্বাক্ষরতার হার ২৪.৫৫%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
রাজারকূল ইউনিয়নে যোগাযোগের প্রধান সড়ক হল রামু-টেকনাফ সড়ক। প্রধান যোগাযোগ মাধ্যম সিএনজি চালিত অটোরিক্সা।
রাজারকূল ইউনিয়নে ২৩টি মসজিদ, ২টি মন্দির ও ২টি বিহার রয়েছে।
রাজারকূল ইউনিয়নের উত্তর প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে কাটাখালী খাল।
রাজারকূল উপজেলার প্রধান হাট-বাজার হল রাজারকূল বাজার।
দক্ষিণ মিঠাছড়ি ইউনিয়ন
দক্ষিণ মিঠাছড়ি বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
দক্ষিণ মিঠাছড়ি ইউনিয়নের আয়তন ১০,০৮৮ একর (৪০.৮২ বর্গ কিলোমিটার)।
২০১১ সালের পরিসংখ্যান অনুযায়ী দক্ষিণ মিঠাছড়ি ইউনিয়নের লোকসংখ্যা ২৬,১৩২ জন। এর মধ্যে পুরুষ ১৩,১০৭ জন এবং মহিলা ১৩,০২৫ জন। এ ইউনিয়নে রাখাইন ও মগ উপজাতি বাস করে।
রামু উপজেলার দক্ষিণ-পশ্চিমাংশে দক্ষিণ মিঠাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পূর্বে কাউয়ারখোপ ইউনিয়ন ও রাজারকূল ইউনিয়ন, উত্তরে চাকমারকূল ইউনিয়ন ও কক্সবাজার সদর উপজেলার ঝিলংজা ইউনিয়ন, উত্তর-পশ্চিমে কক্সবাজার সদর উপজেলার ঝিলংজা ইউনিয়ন এবং দক্ষিণ-পশ্চিম ও দক্ষিণে খুনিয়াপালং ইউনিয়ন অবস্থিত।
দক্ষিণ মিঠাছড়ি ইউনিয়ন রামু উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি "উমখালী", "চেইন্দা" ও "দক্ষিণ মিঠাছড়ি" এ ৩টি মৌজায় বিভক্ত। এ ইউনিয়নের গ্রামগুলো হল:
দক্ষিণ মিঠাছড়ি ইউনিয়নের স্বাক্ষরতার হার ২১.৮২%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা ও ৭টি প্রাথমিক বিদ্যালয় রয়েছে।
দক্ষিণ মিঠাছড়ি ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
দক্ষিণ মিঠাছড়ি ইউনিয়নে ৩২টি মসজিদ, ১টি মন্দির ও ১টি বিহার রয়েছে।
দক্ষিণ মিঠাছড়ি ইউনিয়নের উত্তর প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে নতুন খাল।
দক্ষিণ মিঠাছড়ি উপজেলার প্রধান হাট-বাজার হল কাটির মাথা নতুন বাজার এবং পশ্চিম উমখালী স্টেশন বাজার।
রশিদনগর ইউনিয়ন
রশিদনগর বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
রশিদনগর ইউনিয়নের আয়তন ১৮০৪ একর (৭.৩০ বর্গ কিলোমিটার)।
২০১১ সালের পরিসংখ্যান অনুযায়ী রশিদনগর ইউনিয়নের লোকসংখ্যা ১৯,০০০ জন। এর মধ্যে পুরুষ ৯,৬৪৫ জন এবং মহিলা ৯,৩৫৫ জন।
রামু উপজেলার উত্তরাংশে রশিদনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে জোয়ারিয়ানালা ইউনিয়ন ও কক্সবাজার সদর উপজেলার ভারুয়াখালী ইউনিয়ন, পশ্চিমে কক্সবাজার সদর উপজেলার ভারুয়াখালী ইউনিয়ন, উত্তরে কক্সবাজার সদর উপজেলার চৌফলদণ্ডী ইউনিয়ন ও ঈদগাঁও ইউনিয়ন এবং পূর্বে কক্সবাজার সদর উপজেলার ঈদগাঁও ইউনিয়ন অবস্থিত।
১৯৯৩ সালের ১১ মার্চ বৃহত্তর জোয়ারিয়ানালা ইউনিয়নকে বিভক্ত করে চাকমারকূল ইউনিয়ন ও রশিদনগর ইউনিয়ন গঠন করা হয়।
রশিদনগর ইউনিয়ন রামু উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি "ধলিরছড়া", "জঙ্গল ধলিরছড়া" ও "উল্টাখালী" এ ৩টি মৌজায় বিভক্ত।
এ ইউনিয়নের গ্রামগুলো হল:
রশিদনগর ইউনিয়নের স্বাক্ষরতার হার ২১.৭৭%। এ ইউনিয়নে ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
রশিদনগর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
রশিদনগর ইউনিয়নে ৩২টি মসজিদ রয়েছে।
রশিদনগর ইউনিয়নের দক্ষিণ প্রান্ত দিয়ে প্রবাহিত হচ্ছে উল্টাখালী খাল, ধলিরছড়া খাল এবং সিকদারপাড়া খাল।
ভাইবোনছড়া ইউনিয়ন
ভাইবোনছড়া বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।
ভাইবোনছড়া ইউনিয়নের জনসংখ্যা প্রায় ৮০ হাজার। নারী-পুরুষের অনুপাত ১০০:১০৩।
খাগড়াছড়ি সদর উপজেলার সর্ব-উত্তরে ভাইবোনছড়া ইউনিয়নের অবস্থান। এ ইউনিয়নের দক্ষিণে পেরাছড়া ইউনিয়ন, পশ্চিমে মাটিরাঙ্গা উপজেলার গোমতি ইউনিয়ন, উত্তরে পানছড়ি উপজেলার লতিবান ইউনিয়ন এবং পূর্বে খাগড়াছড়ি পৌরসভা ও দীঘিনালা উপজেলার বোয়ালখালী ইউনিয়ন অবস্থিত।
ভাইবোনছড়া ইউনিয়ন খাগড়াছড়ি সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
ভাইবোনছড়া ইউনিয়নে যোগাযোগের একমাত্র মাধ্যম হচ্ছে সড়ক পথ। খাগড়াছড়ির চেঙ্গী স্কয়ার ও
স্বনির্ভর এলাকা থেকে বাস, সিএনজি, অটোরিকশা বা মোটরবাইকযোগে ভাইবোনছড়া যাওয়া যায়।
খাগড়াছড়ি, পানছড়ি, মহালছড়ির মত ভাইবোনছড়া গ্রামটিও গড়ে উঠেছে চেঙ্গী নদীর তীরে। চেঙ্গী নদী ছাড়া ইউনিয়নে আর কোন নদী নাই।
ভাইবোনছড়া ইউনিয়নের প্রশাসনিক কেন্দ্র ভাইবোনছড়া বাজার। ইউনিয়নের প্রধান বাজারে হাট বসে মঙ্গলবার ও শনিবার।
গোলাবাড়ী ইউনিয়ন
গোলাবাড়ী বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।
খাগড়াছড়ি সদর উপজেলার মধ্য-পূর্বাংশে গোলাবাড়ী ইউনিয়নের অবস্থান। এ ইউনিয়নের উত্তরে পেরাছড়া ইউনিয়ন, পশ্চিমে খাগড়াছড়ি পৌরসভা, দক্ষিণে কমলছড়ি ইউনিয়ন এবং পূর্বে দীঘিনালা উপজেলার মেরুং ইউনিয়ন অবস্থিত।
গোলাবাড়ী ইউনিয়ন খাগড়াছড়ি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
কমলছড়ি ইউনিয়ন
কমলছড়ি বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।
খাগড়াছড়ি সদর উপজেলার দক্ষিণ-পূর্বাংশে কমলছড়ি ইউনিয়নের অবস্থান। এ ইউনিয়নের পশ্চিমে খাগড়াছড়ি সদর ইউনিয়ন ও খাগড়াছড়ি পৌরসভা, উত্তরে গোলাবাড়ী ইউনিয়ন, পূর্বে দীঘিনালা উপজেলার মেরুং ইউনিয়ন ও রাঙ্গামাটি জেলার লংগদু উপজেলার আটারকছড়া ইউনিয়ন এবং দক্ষিণে মহালছড়ি উপজেলার ক্যায়াংঘাট ইউনিয়ন অবস্থিত।
কমলছড়ি ইউনিয়ন খাগড়াছড়ি সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
খাগড়াছড়ি সদর ইউনিয়ন
খাগড়াছড়ি সদর বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।
খাগড়াছড়ি সদর উপজেলার সর্ব-দক্ষিণে খাগড়াছড়ি সদর ইউনিয়নের অবস্থান। এ ইউনিয়নের উত্তরে পেরাছড়া ইউনিয়ন ও খাগড়াছড়ি পৌরসভা, পূর্বে কমলছড়ি ইউনিয়ন, দক্ষিণে মহালছড়ি উপজেলার মাইসছড়ি ইউনিয়ন এবং পশ্চিমে মাটিরাঙ্গা উপজেলার মাটিরাঙ্গা ইউনিয়ন অবস্থিত।
খাগড়াছড়ি সদর ইউনিয়ন খাগড়াছড়ি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
পেরাছড়া ইউনিয়ন
পেরাছড়া বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।
খাগড়াছড়ি সদর উপজেলার মধ্যাংশে পেরাছড়া ইউনিয়নের অবস্থান। এ ইউনিয়নের উত্তরে ভাইবোনছড়া ইউনিয়ন; পশ্চিমে মাটিরাঙ্গা উপজেলার গোমতি ইউনিয়ন, বেলছড়ি ইউনিয়ন ও মাটিরাঙ্গা ইউনিয়ন; দক্ষিণে খাগড়াছড়ি সদর ইউনিয়ন, খাগড়াছড়ি পৌরসভা ও গোলাবাড়ী ইউনিয়ন এবং পূর্বে খাগড়াছড়ি পৌরসভা ও দীঘিনালা উপজেলার বোয়ালখালী ইউনিয়ন অবস্থিত।
পেরাছড়া ইউনিয়ন খাগড়াছড়ি সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
ক্যায়াংঘাট ইউনিয়ন
ক্যায়াংঘাট বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।
ক্যায়াংঘাট ইউনিয়নের আয়তন ১২,৮০০ একর (৫৭.৮০ বর্গ কিলোমিটার)।
মহালছড়ি উপজেলার উত্তর-পূর্বাংশে ক্যায়াংঘাট ইউনিয়নের অবস্থান। এ ইউনিয়নের দক্ষিণে মুবাছড়ি ইউনিয়ন ও মহালছড়ি ইউনিয়ন, পশ্চিমে মাইসছড়ি ইউনিয়ন, উত্তরে খাগড়াছড়ি সদর উপজেলার কমলছড়ি ইউনিয়ন এবং পূর্বে রাঙ্গামাটি জেলার লংগদু উপজেলার আটারকছড়া ইউনিয়ন ও মাইনীমুখ ইউনিয়ন অবস্থিত।
ক্যায়াংঘাট ইউনিয়ন মহালছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
মহালছড়ি ইউনিয়ন
মহালছড়ি বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।
মহালছড়ি উপজেলার দক্ষিণাংশে মহালছড়ি ইউনিয়নের অবস্থান। এ ইউনিয়নের পূর্বে মুবাছড়ি ইউনিয়ন, উত্তরে ক্যায়াংঘাট ইউনিয়ন ও মাইসছড়ি ইউনিয়ন, পশ্চিমে সিন্দুকছড়ি ইউনিয়ন এবং দক্ষিণে লক্ষ্মীছড়ি উপজেলার দুল্যাতলী ইউনিয়ন ও রাঙ্গামাটি জেলার নানিয়ারচর উপজেলার সাবেক্ষ্যং ইউনিয়ন অবস্থিত।
মহালছড়ি ইউনিয়ন মহালছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
মাইসছড়ি ইউনিয়ন
মাইসছড়ি বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।
মহালছড়ি উপজেলার উত্তর-পশ্চিমাংশে মাইসছড়ি ইউনিয়নের অবস্থান। এ ইউনিয়নের পূর্বে ক্যায়াংঘাট ইউনিয়ন; দক্ষিণে মহালছড়ি ইউনিয়ন; পশ্চিমে সিন্দুকছড়ি ইউনিয়ন, গুইমারা উপজেলার হাফছড়ি ইউনিয়ন, গুইমারা ইউনিয়ন ও মাটিরাঙ্গা উপজেলার মাটিরাঙ্গা ইউনিয়ন এবং উত্তরে খাগড়াছড়ি সদর উপজেলার খাগড়াছড়ি সদর ইউনিয়ন অবস্থিত।
মাইসছড়ি ইউনিয়ন মহালছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
মুবাছড়ি ইউনিয়ন
মুবাছড়ি বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।
মহালছড়ি উপজেলার দক্ষিণ-পূর্বাংশে মুবাছড়ি ইউনিয়নের অবস্থান। এ ইউনিয়নের পশ্চিমে মহালছড়ি ইউনিয়ন, উত্তরে ক্যায়াংঘাট ইউনিয়ন, পূর্বে রাঙ্গামাটি জেলার লংগদু উপজেলার মাইনীমুখ ইউনিয়ন এবং দক্ষিণে রাঙ্গামাটি জেলার নানিয়ারচর উপজেলার সাবেক্ষ্যং ইউনিয়ন অবস্থিত।
মুবাছড়ি ইউনিয়ন মহালছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
সিন্দুকছড়ি ইউনিয়ন
সিন্দুকছড়ি বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।
মহালছড়ি উপজেলার সর্ব-পশ্চিমে সিন্দুকছড়ি ইউনিয়নের অবস্থান। এ ইউনিয়নের পূর্বে মহালছড়ি ইউনিয়ন ও মাইসছড়ি ইউনিয়ন, উত্তরে গুইমারা উপজেলার হাফছড়ি ইউনিয়ন, পশ্চিমে গুইমারা উপজেলার হাফছড়ি ইউনিয়ন ও লক্ষ্মীছড়ি উপজেলার দুল্যাতলী ইউনিয়ন এবং দক্ষিণে লক্ষ্মীছড়ি উপজেলার দুল্যাতলী ইউনিয়ন অবস্থিত।
সিন্দুকছড়ি ইউনিয়ন মহালছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
বাটনাতলী ইউনিয়ন
বাটনাতলী বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি ইউনিয়ন।
মানিকছড়ি উপজেলার উত্তর-পশ্চিমাংশে বাটনাতলী ইউনিয়নের অবস্থান। এ ইউনিয়নের দক্ষিণে যোগ্যাছোলা ইউনিয়ন, পূর্বে মানিকছড়ি ইউনিয়ন, উত্তরে গুইমারা উপজেলার হাফছড়ি ইউনিয়ন ও রামগড় উপজেলার পাতাছড়া ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার দাঁতমারা ইউনিয়ন ও নারায়ণহাট ইউনিয়ন অবস্থিত।
বাটনাতলী ইউনিয়ন মানিকছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মানিকছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
মানিকছড়ি ইউনিয়ন
মানিকছড়ি বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি ইউনিয়ন।
মানিকছড়ি উপজেলার উত্তর-পূর্বাংশে মানিকছড়ি ইউনিয়নের অবস্থান। এ ইউনিয়নের পশ্চিমে বাটনাতলী ইউনিয়ন ও যোগ্যাছোলা ইউনিয়ন, দক্ষিণে তিনটহরী ইউনিয়ন, পূর্বে লক্ষ্মীছড়ি উপজেলার দুল্যাতলী ইউনিয়ন এবং উত্তরে গুইমারা উপজেলার হাফছড়ি ইউনিয়ন অবস্থিত।
মানিকছড়ি ইউনিয়ন মানিকছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মানিকছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
হাফছড়ি ইউনিয়ন
হাফছড়ি বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।
গুইমারা উপজেলার সর্ব-দক্ষিণে হাফছড়ি ইউনিয়নের অবস্থান। এ ইউনিয়নের উত্তরে গুইমারা ইউনিয়ন, পূর্বে মহালছড়ি উপজেলার মাইসছড়ি ইউনিয়ন, দক্ষিণ-পূর্বে মহালছড়ি উপজেলার সিন্দুকছড়ি ইউনিয়ন, দক্ষিণে লক্ষ্মীছড়ি উপজেলার দুল্যাতলী ইউনিয়ন, দক্ষিণ-পশ্চিমে মানিকছড়ি উপজেলার মানিকছড়ি ইউনিয়ন এবং উত্তর-পশ্চিমে রামগড় উপজেলার পাতাছড়া ইউনিয়ন অবস্থিত।
হাফছড়ি ইউনিয়ন ছিল রামগড় উপজেলার আওতাধীন ৩নং ইউনিয়ন পরিষদ। বর্তমানে এটি গুইমারা উপজেলার আওতাধীন। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
পাতাছড়া ইউনিয়ন
পাতাছড়া বাংলাদেশের খাগড়াছড়ি জেলার অন্তর্গত রামগড় উপজেলার একটি ইউনিয়ন।
রামগড় উপজেলার সর্ব-পূর্বে পাতাছড়া ইউনিয়নের অবস্থান। এ ইউনিয়নের পশ্চিমে রামগড় ইউনিয়ন, চট্টগ্রাম জেলার ফটিকছড়ি উপজেলার বাগানবাজার ইউনিয়ন ও দাঁতমারা ইউনিয়ন; দক্ষিণে মানিকছড়ি উপজেলার বাটনাতলী ইউনিয়ন; পূর্বে গুইমারা উপজেলার হাফছড়ি ইউনিয়ন এবং উত্তরে গুইমারা উপজেলার গুইমারা ইউনিয়ন ও মাটিরাঙ্গা উপজেলার মাটিরাঙ্গা ইউনিয়ন অবস্থিত।
পাতাছড়া ইউনিয়ন রামগড় উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রামগড় থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
রামগড় ইউনিয়ন
রামগড় বাংলাদেশের খাগড়াছড়ি জেলার অন্তর্গত রামগড় উপজেলার একটি ইউনিয়ন।
রামগড় উপজেলার সর্ব-পশ্চিমে রামগড় ইউনিয়নের অবস্থান। এ ইউনিয়নের পূর্বে ও উত্তরে পাতাছড়া ইউনিয়ন; পশ্চিমে চট্টগ্রাম জেলার ফটিকছড়ি উপজেলার বাগানবাজার ইউনিয়ন, রামগড় পৌরসভা ও ভারতের ত্রিপুরা প্রদেশ এবং উত্তরে রামগড় পৌরসভা মাটিরাঙ্গা উপজেলার মাটিরাঙ্গা ইউনিয়ন অবস্থিত।
রামগড় ইউনিয়ন রামগড় উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রামগড় থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
বর্মাছড়ি ইউনিয়ন
বর্মাছড়ি বাংলাদেশের খাগড়াছড়ি জেলার অন্তর্গত লক্ষ্মীছড়ি উপজেলার একটি ইউনিয়ন।
লক্ষ্মীছড়ি উপজেলার সর্ব-দক্ষিণে বর্মাছড়ি ইউনিয়নের অবস্থান। এ ইউনিয়নের উত্তরে লক্ষ্মীছড়ি ইউনিয়ন, পূর্বে রাঙ্গামাটি জেলার নানিয়ারচর উপজেলার ঘিলাছড়ি ইউনিয়ন, দক্ষিণে রাঙ্গামাটি জেলার কাউখালী উপজেলার ফটিকছড়ি ইউনিয়ন ও চট্টগ্রাম জেলার ফটিকছড়ি উপজেলার খিরাম ইউনিয়ন এবং চট্টগ্রাম জেলার ফটিকছড়ি উপজেলার লেলাং ইউনিয়ন ও কাঞ্চননগর ইউনিয়ন অবস্থিত।
বর্মাছড়ি ইউনিয়ন লক্ষ্মীছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
দুল্যাতলী ইউনিয়ন
দুল্যাতলী বাংলাদেশের খাগড়াছড়ি জেলার অন্তর্গত লক্ষ্মীছড়ি উপজেলার একটি ইউনিয়ন।
লক্ষ্মীছড়ি উপজেলার সর্ব-উত্তরে দুল্যাতলী ইউনিয়নের অবস্থান। এ ইউনিয়নের দক্ষিণে লক্ষ্মীছড়ি ইউনিয়ন; পশ্চিমে মানিকছড়ি উপজেলার তিনটহরী ইউনিয়ন ও মানিকছড়ি ইউনিয়ন; উত্তরে গুইমারা উপজেলার হাফছড়ি ইউনিয়ন, মহালছড়ি উপজেলার সিন্দুকছড়ি ইউনিয়ন ও মহালছড়ি ইউনিয়ন এবং পূর্বে রাঙ্গামাটি জেলার নানিয়ারচর উপজেলার সাবেক্ষ্যং ইউনিয়ন ও ঘিলাছড়ি ইউনিয়ন অবস্থিত।
দুল্যাতলী ইউনিয়ন লক্ষ্মীছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
লক্ষ্মীছড়ি ইউনিয়ন
লক্ষ্মীছড়ি বাংলাদেশের খাগড়াছড়ি জেলার অন্তর্গত লক্ষ্মীছড়ি উপজেলার একটি ইউনিয়ন।
লক্ষ্মীছড়ি উপজেলার মধ্যাংশে লক্ষ্মীছড়ি ইউনিয়নের অবস্থান। এ ইউনিয়নের উত্তরে দুল্যাতলী ইউনিয়ন, পূর্বে রাঙ্গামাটি জেলার নানিয়ারচর উপজেলার ঘিলাছড়ি ইউনিয়ন, দক্ষিণে বর্মাছড়ি ইউনিয়ন ও চট্টগ্রাম জেলার ফটিকছড়ি উপজেলার কাঞ্চননগর ইউনিয়ন এবং পশ্চিমে মানিকছড়ি উপজেলার তিনটহরী ইউনিয়ন অবস্থিত।
লক্ষ্মীছড়ি ইউনিয়ন লক্ষ্মীছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।